स्लीपर बस ऊंटगाड़ी को टक्कर मार स्कूल बस से भिड़ी, 23 बच्चे घायल
कार्यालय संवाददाता | शाहपुरा
जयपुर-दिल्लीएनएच-8 पर गुरुवार सुबह करीब 8:30 बजे एक स्लीपर बस ने जयपुर से दिल्ली की तरफ जाते समय जाजै मोड़ पर जांजै गांव की तरफ जा रही लकडियों से भरी ऊंटगाड़ी को गफलत में टक्कर मार दी। इसके बाद स्लीपर बस मोड़ की ओर जा रही स्कूल बस से जा टकराई जिससे स्कूली बस में सवार 23 बच्चे घायल हो गए जबकि हादसे में ऊंट को भी चोट लगी। दुर्घटना के बाद हाइवे पर ऊंटगाडी में भरी लकडियां बिखर जाने से जाम लग गया। करीब एक घंटे तक ट्रैफिक रेंग-रेंगकर चलता रहा।
सूचना पर पहुंचे अधिकारियों पुलिस ने घायल बालकों को राजकीय चिकित्सालय में भर्ती कराया जहां चिकित्सकों ने गंभीर अवस्था में एक घायल को रेफर कर दिया तथा दो बालकों को परिजन इलाज के लिए जयपुर ले गए। इधर हादसे के बाद प्रशासन की नींद खुल गई ओर अानन-फानन हाइवे पर बने कट्टों को बंद करा दिया। सुबह जयपुर से दिल्ली की ओर जा रही स्लीपर बस से जाजै मोड़ के पास जाजैकलां गांव की ओर जा रही लकडियों से भरी ऊंटगाडी को टक्कर मार दी। इसके बाद स्लीपर बस ने कट क्रास करके रही एक निजी स्कूल की बस को भी टक्कर मार दी। एक के बाद एक हुए हादसे में स्कूली बस में सवार 23 बालक घायल हो गए जबकि ऊंट भी चोटिल हो गया। ऊंटगाडी को टक्कर लगने से भरी लकडियां हाइवे पर बिखर गई जिससे जयपुर-दिल्ली लेन पर जाम लग गया।
घटना की सूचना पाकर थानाधिकारी वीरेन्द्रसिंह राठौड़, तहसीलदार सूर्यकांत शर्मा मय पुलिस जाब्ते मौके पर पहुंचे और घायल बालकों को इलाज के लिए शहर के राजकीय चिकित्सालय में भर्ती कराया। वही बसों की क्रेनों की मदद से हाइवे किनारे किया ओर हाइवे पर बिखरी लकडियों को हटाकर जाम खुलवाने का प्रयास किया। ब्लाक सीएमएचओ डॉ.विनोद योगी, चिकित्सा प्रभारी डॉ.आनंदीलाल अग्रवाल ने घायल बच्चों का चिकित्सकों के टीम को लगाकर उपचार शुरू करवाया।
ये हुए घायल
हादसेमें निजी स्कूल की बस सवार छात्र टिंकू, मदन, खुशी, दिव्या, शाहिल, नव्या, आरती, राहुल, आकांशा,रिया, कोमल, मुकेश, महिमा, अभिषेक, कृष्णा, दीपक, लक्की, विकास, प्रिंस, रीना एवं अशोक घायल हो गए जिनका राजकीय चिकित्सालय में इलाज किया गया। इनमें से गंभीर घायल आरती को जयपुर रेफर कर दिया गया। जबकि अन्य घायल बालकों को प्राथमिक उपचार के बाद छुट्टी दे दी गई। घटना के बाद दो बालकों को परिजन निजी वाहनों से इलाज के लिए जयपुर ले गए।
दूरीपार करने में लग गया एक घंटा
हादसेके बाद करीब 20 मिनट तक हाइवे पर जाम लग गया। आलम यह रहा कि जयपुर तिराहे से जाजै मोड़ तक करीब 2 किमी की दूरी पर एक लेन में चार वाहन चलने लग गए। वाहन रेंग-रेंगकर चलने लग गए ओर रास्ता पार करने में करीब एक घंटे का समय लग गया। बाद में पुलिस की मशक्कत के बाद यातायात सुचारू रूप से चल पाया।
केंद्रीयमंत्री,विधायक ने पूछी कुशलक्षेम
विराटनगरविधायक डॉ.फूलचंद भिंडा, चेयरमैन रजनी पारीक शहर के राजकीय चिकित्सालय में पहुंचे ओर चिकित्सकों को आवश्यक दिशा-निर्देश दिए। विधायक ने घायल बालकों से कुशलक्षेम भी पूछी। वही घटना के बाद केंद्रीयमंत्री राज्यवर्धनसिंह राठौड़ ने भी फोन के माध्यम से घायल बालकों को हाल-चाल जाना। युकां विधानसभाध्यक्ष प्रवीण व्यास, उपाध्यक्ष राजेश मंडोवरा, कांग्रेस नगराध्यक्ष बंशीधर सैनी, पूर्व पार्षद राजेन्द्र पलसानियां आदि मौके पर पहुंचे ओर घायल बालकों का इलाज कराने में मदद की।
आनन-फाननमें कट किए बंद
हादसेके बाद प्रशासनिक पुलिस अधिकारियों के पहुंचने के बाद क्रेन की मदद से जाजै मोड़ पर बने कट को डिवाइडर लगाकर बंद कर दिया जबकि फैक्ट्री एरिया मोड़ के लिए जाने वाले कट को भी बंद कर दिया गया। इससे अब वाहन चालकों को शहर के फैक्ट्री एरिया में जाने के लिए माधोकाबास जाने के लिए बनी पुलिया के नीचे से हाेकर जाना पड़ेगा। वही जाजैकलां, गोविंदपुरा धाबाई सहित कई गांवाें के लोगों को भी अब इस पुलिया के नीचे से हाेकर शाहपुरा आना पड़ेगा।
शाहपुरा. हादसेके दौरान आपस में भिड़ी स्लीपर निजी स्कूल की बसें।
शाहपुरा. जाजैमोड़ पर हादसे के बाद एकत्र लोग एवं लगा जाम।
hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva